Napoleons III
Šarls Luijs Napoleons Bonaparts jeb Napoleons III (franču: Charles Louis Napoléon Bonaparte; dzimis 1808. gada 20. aprīlī, miris 1873. gada 9. janvārī) bija Francijas Otrās republikas prezidents (1849—1852) un Francijas Otrās impērijas imperators (1852—1870). Imperatora Napoleona I brāļadēls, pirmais Francijas prezidents un pēdējais Francijas monarhs. Viņa varas laikā Francijā notika strauja industrializācija. Tika modernizēta un pārbūvēta Parīze, kura ieguva mūsdienu vaibstus.